Prosjektoppgave


 * Prosjektoppgave  i fag SOS6501 - Teknologiendring og samfunnsutvikling – høst 2009**

På Itslearning finner du to kapitler av boka Wikinomics. Boka analyserer det som etterhvert er blitt kjent som internetts delekultur, en kultur basert på åpenhet i stedet for de tradisjonelle virksomhetenes lukkethet. I prosjektoppgaven skal dere:

1. Gi en framstilling av ideene bak wikinomics og delekulturen. 2. Drøfte fordeler og ulemper med en slik kultur. 3. Drøfte hva som gjør det vanskelig å gjennomføre en slik kultur i praksis i din egen organisasjon. 4. Gi eksempel på hvordan noen av ideene fra Wikinomics kan brukes i egen organisasjon.

I arbeidet med denne prosjektoppgaven kan dere ha nytte av følgende pensumsartikler: Teknologi og samfunnsendring - Arne Krokan (på It´sLearning) Wikinomics - Tapscott og Williams (på It´sLearning) Video med Don Tapscott (lenke fra It´sLearning) The Wealth of Networks - Benkler, kap 4, (på It´sLearning)

Oppgaven kan skrives både som blog, wiki eller tekstdokument (ex MS-Word).

Prosjektoppgaven gis bestått/ikke bestått, og for å få bestått kreves det at det i det minste er referanser til kursets faglitteratur, samt at framstillingen må vise at dere har tilegnet dere aktuell kunnskap som påvirker måten dere ser praktiske utfordringer i faget på. Det holder altså ikke å levere et mer generelt "plandokument" uten referanser til kursets litteratur og/eller spesielle temaer som er behandlet gjennom forelesninger, øvingsoppgaver eller litteratur.

Frist for innlevering er fredag 30. oktober. Besvarelsen kan være på inntil 5000 ord.

Prosjektoppgaven skal lenkes opp fra fag-wikien på denne siden.